萬虞愷

萬虞愷（），字懋卿，號楓潭（楓塘），江西南昌府南昌縣人，民籍，明朝政治人物。

 生平 
嘉靖十年（1531年）辛卯科江西鄉試第八十六名舉人，十七年（1538年）戊戌科会试第一百三十九名，三甲一百七十名進士。授無錫縣知縣。二十二年十二月擢授南京兵科給事中，出為山東布政司參議，歷福建按察司副使、貴州右參政、湖廣按察使、福建右布政使、山西左布政使，四十年閏五月升南京都察院右僉都御史、提督操江兼管巡江，右副都御史，升南京都察院右副都御史總督漕儲，所至著政績。四十二年三月升南京刑部右侍郎，四十四年三月以考察致仕（清）劉于潯《南昌府志·卷十五》：萬虞愷，字懋卿，東埂里人，嘉靖戊戌進士，授無錫知縣，治尚寬大。擢南京兵科給事中。數與守備內臣露章爭事，謂營兵不當充私役，又謂操江都御史故常與守備參贊列坐，而後為權璫所抑，設次西向，非是。及奏章宣成以來冒功陞襲者若干人。厯山西左布政使。累晉南京都察院右副都御史總督漕儲，除京商和買之困。又上便宜六事，軍民頌德，立碑於中和橋。以刑部右侍郎致仕豫章書。，卒年八十四漢籍電子文獻資料庫-明人傳記資料索引 ,7546：萬虞愷，字懋卿，號楓潭，南昌人。嘉靖十七年進士 ，擢南京兵科給事中，出為山東參議，歷右副都御史，總督漕儲，所至著政績。終刑部右侍郎，卒年八十四。虞愷敦樸有行義，不務為名高，一時推為長者。。

 家族 
曾祖萬景星；祖父萬必昌；父萬廣載，母傅氏；繼母李氏。具庆下。兄虞託、虞詩、弟虞瑞、虞鄰。

有子萬廷言，嘉靖進士，學者。孫萬建崑，萬曆進士。

参考文献
王錫爵《刑部右侍郎枫潭萬公墓誌銘》

Category:嘉靖十年辛卯科江西鄉試舉人
Y
Category:南昌人
Category:明朝南京給事中
Category:明朝無錫縣知縣
Category:明朝山東布政使司參議
Category:明朝貴州布政使司參政
Category:明朝福建按察司副使
Category:明朝湖廣按察使
Category:明朝山西左布政使
Category:明朝福建右布政使
Category:明朝漕運總督
Category:南京刑部右侍郎